CELEX: C2005/143/08
Language: lt
Date: 2005-06-11 00:00:00
Title: 2005 m. balandžio 14 d. Teisingumo Teismo sprendimas (šeštoji kolegija), Byloje C-163/03 Europos Bendrijų Komisija prieš Graikijos Respubliką (Valstybės įsipareigojimų neįvykdymas — Direktyva 80/68/EEB — Požeminio vandens apsauga nuo tam tikrų pavojingų medžiagų keliamos taršos — 3, 4 ir 5 straipsniai — Direktyva 91/689/EEB — Pavojingos atliekos — 2 straipsnio 1 dalis ir 6 straipsnio 1 dalis)

11.6.2005   
            
            
               LT
            
            
               Europos Sąjungos oficialusis leidinys
            
            
               C 143/8
            
         
      TEISINGUMO TEISMO SPRENDIMAS
   
   (šeštoji kolegija)
   2005 m. balandžio 14 d.
   Byloje C-163/03 Europos Bendrijų Komisija prieš Graikijos Respubliką
       (1)
   
   (Valstybės įsipareigojimų neįvykdymas - Direktyva 80/68/EEB - Požeminio vandens apsauga nuo tam tikrų pavojingų medžiagų keliamos taršos - 3, 4 ir 5 straipsniai - Direktyva 91/689/EEB - Pavojingos atliekos - 2 straipsnio 1 dalis ir 6 straipsnio 1 dalis)
   (2005/C 143/08)
   Proceso kalba: graikų
   Byloje C-163/03 Europos Bendrijų Komisija, atstovaujama G. Valero Jordana ir M. Konstantinidis, prieš Graikijos Respubliką, atstovaujamą E. Skandalou, dėl 2003 m. balandžio 8 d. pareikšto ieškinio pagal EB sutarties 226 straipsnį, Teisingumo Teismas (šeštoji kolegija), kurį sudaro kolegijos pirmininkas A. Borg Barthet, teisėjai U. Lõhmus ir A. Ó Caoimh (pranešėjas); generalinis advokatas P. Léger, sekretorius R. Grass, 2005 m. balandžio 14 d. priėmė sprendimą, kurio rezoliucinėje dalyje nurodyta:
   
               1)
            
            
               Thriassion Pedion regiono atžvilgiu:
               
                           —
                        
                        
                           nesiimdama priemonių, reikalingų užkirsti kelią 1979 m. gruodžio 17 d. Tarybos direktyvos 80/68/EEB dėl požeminio vandens apsaugos nuo tam tikrų pavojingų medžiagų keliamos taršos I sąraše nurodytų medžiagų išleidimui į požeminius vandenis ir apriboti šios direktyvos II sąraše numatytų medžiagų išleidimą į požeminius vandenis, siekiant išvengti požeminio vandens taršos šiomis medžiagomis,
                        
                     
                           —
                        
                        
                           neatlikdama šios direktyvos I sąraše nurodytų medžiagų išmetimo ar išpylimo, siekiant jas pašalinti, išankstinio tyrimo, kas gali sukelti netiesioginį jų išleidimą, ir
                        
                     
                           —
                        
                        
                           neatlikdama bet kokio Direktyvos 80/68 II sąraše nurodytų medžiagų tiesioginio išleidimo bei šių medžiagų šalinimo ar išpylimo, siekiant jas pašalinti, išankstinio tyrimo, kas gali sukelti netiesioginį jų išleidimą,
                        
                     Graikijos Respublika neįvykdė savo įsipareigojimų pagal Direktyvos 80/68 3, 4 ir 5 straipsnius.
            
         
               2)
            
            
               Nesiėmusi būtinų priemonių, kad pavojingų atliekų išvertimo Triassion Pedion regione vietoje tokios atliekos būtų registruojamos ir identifikuojamos, ir nesudarydama nei atskiro, nei kartu su bendrais atliekų valdymo planais pavojingų atliekų valdymo Triassion Pedion regione plano, Graikijos Respublika neįvykdė savo įsipareigojimų pagal 1991 m. gruodžio 12 d. Tarybos direktyvos 91/689/EEB dėl pavojingų atliekų 2 straipsnio 1 dalį ir 6 straipsnio 1 dalį.
            
         
               3)
            
            
               Priteisti iš Graikijos Respublikos bylinėjimosi išlaidas.
            
         
      (1)  OL C 135, 2003 6 7.